BANPU ปิดเช้าพุ่ง 8% เทคนิคเด่น! ภาคบ่ายลุ้นทะลุแนวต้าน 8.50 บ.
BANPU ปิดเช้าพุ่ง 8% เทคนิคเด่น! ภาคบ่ายลุ้นทะลุแนวต้าน 8.50 บ.
BANPU ปิดเช้าพุ่ง 8% เทคนิคเด่น! ภาคบ่ายลุ้นทะลุแนวต้าน 8.50 บ.
20 พ.ย. 2563

ผู้สื่อข่าวรายงานว่า ราคาหุ้นบริษัท บ้านปู จำกัด (มหาชน) หรือ BANPU ปิดตลาดภาคเช้าอยู่ที่ระดับ 8.40 บาท ปรับตัว ขึ้น 0.65 บาท หรือ 8.39% สูงสุดที่ระดับ 8.40 บาท ต่ำสุดที่ระดับ 7.75 บาท ด้วยมูลค่าการซื้อขาย 1.098 พันล้านบาท
โดยราคาหุ้น BANPU ปรับตัวขึ้นอย่างต่อเนื่องเป็นวันที่ 3 ติดต่อกัน นับตั้งแต่ราคาหุ้นอยู่ที่ระดับ 7.60 บาท เมื่อวันที่ 18 พ.ย.2563 ทั้งนี้เมื่อวันที่ 19 พ.ย.ที่ผ่านมา บริษัทได้มีการเปิดเผยว่า โรงไฟฟ้าพลังงานแสงอาทิตย์ยามากาตะ ประเทศญี่ปุ่น ซึ่งบริษัท BRE Singapore Pte Ltd (BRES) บริษัทย่อยของบริษัท บ้านปูเน็กซ์ จำกัด (Banpu Next) ซึ่ง BANPU และ บริษัท บ้านปู พาวเวอร์ จำกัด (มหาชน) หรือ BPP ถือหุ้นในสัดส่วนเท่ากันที่ 50:50 ภายใต้โครงสร้างการลงทุนแบบทีเค 100% ได้เปิดดำเนินการเชิงพาณิชย์แล้ว เมื่อวันที่ 16 พ.ย. 63
ทั้งนี้ โรงไฟฟ้าดังกล่าว ตั้งอยู่ ณ จังหวัดยามากาตะ มีกำลังการผลิตรวม 20 เมกะวัตต์ ได้เข้าทำสัญญาซื้อขายไฟฟ้ากับบริษัท Tohoku Electric Power Co.Inc. เป็นระยะเวลา 20 ปี โดยมีราคารับซื้อไฟฟ้าแบบ Feed-in-Tariff (FIT) 36 เยนต่อกิโลวัตต์ชั่วโมง
สำหรับโรงไฟฟ้าแห่งนี้ สามารถผลิตและจ่ายกระแสไฟฟ้าให้แก่ชุมชนราว 5,000 ครัวเรือน และได้รับการเปลี่ยนชื่อเป็นโรงไฟฟ้าจากพลังงานแสงอาทิตย์ Kawanishi Dahlia Solar power เพื่อให้เป็นที่คุ้นเคยต่อชุมชนในพื้นที่ดังกล่าว
ขณะนี้ Banpu Next มีโครงการผลิตไฟฟ้าจากพลังงานแสงอาทิตย์ในประเทศญี่ปุ่นรวมทั้งสิ้น 17 โครงการ กำลังการผลิตตามสัดส่วนที่ลงทุน 240 เมกะวัตต์ ซึ่งเปิดดำเนินการเชิงพาณิชย์แล้วตามสัดส่วนที่ลงทุน 82.64 เมกะวัตต์
ทั้งนี้ บริษัทฯ ยังคงมองหาโอกาสการลงทุนอย่างต่อเนื่องในภูมิภาคเอเชีย-แปซิฟิก เพื่อให้บรรลุเป้าหมายกำลังการผลิตจากธุรกิจผลิตและจำหน่ายไฟฟ้า 6,100 เมกะวัตต์ ภายในปี 2568 โดยเน้นการลงทุนในตลาดที่มีความเติบโตของความต้องการใช้ไฟฟ้าและมีนโยบายสนับสนุนจากรัฐบาล
ด้าน บล.โกลเบล็ก มีมุมมองเชิงเทคนิคกับหุ้น BANPU ว่าราคาอยู่ในทิศทางขาขึ้น พร้อม Volume สะสมต่อเนื่อง และ MACD ส่งสัญญาณซื้อหนุน คาดราคามีโอกาสขึ้นต่อ โดยมีแนวต้านบริเวณ 8.50-9.00 บาท โดยให้แนวรับ 7.90 บาท / ต้าน 8.50-9.00 บาท / Cut loss 7.80 บาท
 
 